Tesla må trække autopilot-beta tilbage

Lørdag begyndte Tesla at sende den seneste beta-udgave af deres autopilot, kaldet Full Self Driving-software, FSD, ud til brugerne, men mindre end et døgn senere meddelte Musk, at opdateringen trækkes tilbage. Den har “problemer” og viser blandt andet ubegrundede kollissionsadvarsler, skriver Reuters.

Det er FSD 10.3, der har problemer. Derfor udskydes en videre udrulning og de brugere, der allerede har fået 10.3 rulles tilbage til version 10.2.

Musk fortæller ikke præcist, hvad problemerne er. Men adskillige Tesla-ejere har dog allerede nået at dele videoer med deres erfaringer af FSD 10.3 (se nederst i artiklen). Ud over de flaske kollisionsadvarsler oplever brugerne problemer med Autosteer-muligheden og traffic aware cruise control (TACC).

Seeing some issues with 10.3, so rolling back to 10.2 temporarily.

Please note, this is to be expected with beta software. It is impossible to test all hardware configs in all conditions with internal QA, hence public beta.
— Elon Musk (@elonmusk) October 24, 2021

Adskillige af testerne hævder også, at problemerne går ud over den “safety score” der kræves for at være med i beta-programmet, så de risikerer at blive smidt ud af programmet. Den slags må Tesla dog forventes at tage højde for, da der – som Musk også selv påpeger – altid vil være udfordringer med beta-software.

No no no!!! Had 99 score for last 10 days, fsd 10.3 last night and just updated, now beta is gone and I now this! Wtf??? @elonmusk pic.twitter.com/5xLxljTKds
— FSD Beta 10.3 (robotaxi in training) (@TeslaTomMY1) October 24, 2021

Ifølge Reuters har Tesla endnu ikke reageret på henvendelser for uddybning af udfordringerne med autopilot-softwaren.

Netop TACC-systemet er i forvejen genstand for undersøgelse af den amerikanske myndighed National Highway Traffic Safety Administration (NHTSA), på baggrund af, at der 11 gange på få år er sket ulykker, hvor Tesla-biler kolliderede med parkerede udrykningskøretøjer på ulykkessteder. Siden 2018 er en person blevet dræbt og 17 blevet såret i sådanne situationer.

Tesla må trække autopilot-beta tilbage